**Tárgy: a Miskolc Térségi Konzorcium képviseletében eljáró Miskolc Megyei Jogú Város Önkormányzata, mint Gesztor Önkormányzat valamint a MiReHuKöz Nonprofit Kft., mint vagyonkezelő közszolgáltató között 2014. május 6. napján létrejött „Vagyonkezelési szerződés megkötésére és Hulladékgazdálkodási közszolgáltatási szerződés 1. Számú módosítása vonatkozó okirat” módosítása és a kapcsolódó döntések meghozatala**

**Összefoglaló:**

2014. január 2. napjától Miskolc Megyei Jogú Város Önkormányzata Közgyűlésének
XIII-237/5579/2013. számú határozata, továbbá a Miskolc Térségi Konzorciumot képező valamennyi önkormányzat (továbbiakban együttesen: Konzorcium) felhatalmazása alapján a Konzorciumot képező önkormányzatok és a MiReHuKöz Nonprofit Kft. között létrejött hulladékgazdálkodási közszolgáltatási szerződés alapján a MiReHuKöz Nonprofit Kft. látja el a Miskolc Térségi Konzorciumot képező önkormányzatok számára a hulladékgazdálkodási közszolgáltatási feladatokat.

A hulladékról szóló 2012. évi CLXXXV. törvény (továbbiakban Ht.) egyes rendelkezéseire, – így különösen annak 33. § (1) bekezdésére; 34. § (2) bekezdésére; 42. § (1) bekezdés f) pontjára – a nemzeti vagyonról szóló 2011. évi CXCVI. törvény (továbbiakban: Nvtv.) egyes rendelkezéseire, – így különösen annak az 5. § (2) bekezdésébe, illetőleg annak c) pontjában foglaltakra; valamint 7. §-ára, – Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) rendelkezéseire – így különösen annak
108.§; 108/A.§; 109.§-ában foglaltakra – figyelemmel, a hivatkozott jogszabályi rendelkezésekkel összhangban, a Miskolc Térségi Regionális Hulladékgazdálkodási Rendszer keretében kiépített, illetőleg a Konzorcium által megvalósított projektek során kiépítésre, fejlesztésre került infrastruktúra a hulladékgazdálkodás közfeladat ellátására rendelt Konzorcium tagönkormányzatainak közös tulajdonában álló, illetőleg abba kerülő nemzeti vagyon, melyet az idézett jogszabályi rendelkezésekkel összhangban az önkormányzatok kötelesek a Közszolgáltató részére átadni a közfeladat, a hulladékgazdálkodási közszolgáltatás ellátása céljából.

A fent rögzítettetekre is tekintettel az ISPA/KA beruházás során, valamint a KEOP-1.1.1/B/10-11-2011-0001 azonosítószámú projekt során megvalósult vagyonelemek tekintetében a 2014. május 6. napján megkötésre került a „Vagyonkezelési szerződés megkötésére és Hulladékgazdálkodási közszolgáltatási szerződés 1. Számú módosítása vonatkozó okirat” elnevezésű dokumentum (továbbiakban: Vagyonkezelési Szerződés), mely ezen vagyonelemek felett a közszolgáltató számára vagyonkezelői jogot hozott létre.

A Vagyonkezelési Szerződést valamennyi Konzorciumot képező önkormányzat képviselő-testületi határozatában elfogadta, továbbá a Vagyonkezelési Szerződést a Közszolgáltató vagyonkezelő legfőbb szerve is jóváhagyta határozatával, valamint a KEOP-1.1.1/B/10-11-2011-0001 azonosítószámú projekt tekintetében kijelölt közreműködő szervezet is jóváhagyta.

A fentiekben hivatkozott vagyonkezelési szerződés módosítása vált szükségesség, amelyet az alábbi szakmai indokok támasztanak alá:

A Konzorcium sikeresen vett részt a Környezet és Energia Operatív Program KEOP – 1.1.1/C/13 számon „Települési szilárdhulladék-gazdálkodási rendszerek eszközparkjának fejlesztése, informatikai korszerűsítése” című pályázaton, melynek eredményeként a KEOP-1.1.1/C/13-2013-0001 azonosítószámú projekt keretében a hulladékgazdálkodási rendszer további fejlesztése valósult meg.

A KEOP-1.1.1/C/13-2013-0001 projekt keretében beszerzésre került, a közfeladat ellátásának biztosítására rendelt, vagyonkezelésbe adott eszközöket a határozati javaslat mellékletét képező szerződésmódosítás tervezet 5. számú melléklete tartalmazza.

A Konzorcium továbbá támogatást nyert el a „Miskolc és Térsége Települési Szilárdhulladék-kezelési rendszerének továbbfejlesztése” elnevezésű KEOP-1.1.1./B/10-11-2011-0001 számú projekt megvalósításához szükséges kiegészítő eszközök beszerzésére, amely beszerzéseken keresztül szintén a hulladékgazdálkodási rendszer további fejlesztése valósult meg.

A KEOP-1.1.1./B/10-11-2011-0001 projekt megvalósításához szükséges vagyonkezelésbe adott kiegészítő eszközök a határozati javaslat mellékletét képező szerződésmódosítás tervezet 3. és 4. számú mellékletei tartalmazzák a 2014. és 2015. évekre lebontottan.

A már fent nevesített projektek keretében megvalósult beruházások eredményeként létrejött vagyon – csak úgy, mint a Vagyonkezelési Szerződés eredetileg meghatározott tárgyát képező vagyon – a hulladékgazdálkodási közfeladat ellátására közvetlenül rendelt az önkormányzatok korlátozottan forgalomképes közös vagyonába kerültek, melynek közfeladat ellátásához történő igénybevételéről a törvényi rendelkezésekkel összhangban közszolgáltató jogosult és köteles gondoskodni.

E projektek során megvalósult vagyonelemek működtetésére és használatára szintén a közszolgáltató jogosult és egyben köteles is, a hivatkozott hulladékgazdálkodási közszolgáltatással kapcsolatos, illetőleg nemzeti vagyonnal kapcsolatos jogszabályi rendelkezésekre, valamint a megkötött hulladékgazdálkodási közszolgáltatási szerződés rendelkezéseire is tekintettel.

A Miskolc Térségi Konzorcium tagönkormányzatainak közös tulajdonában álló, a hulladékgazdálkodási közszolgáltatás ellátásához szükséges ISPA/KA, valamint KEOP-1.1.1./B/10-11-2011-0001 keretében megvalósult egyes vagyonelemek a Vagyonkezelési Szerződés keretében a Közszolgáltató (vagyonkezelő) vagyonkezelésébe átadásra kerültek. Az egységes vagyonkezelés, működtetés, használat és nyilvántartás érdekében indokolt, hogy a fent meghatározott projektek keretében a hulladékgazdálkodási rendszer fejlesztése érdekében megvalósult vagyon is a Közszolgáltató vagyonkezelésébe szerződésben kerüljön átadásra, melyhez a Vagyonkezelési Szerződés módosítása szükséges. Indokolt tehát a KEOP-1.1.1/C/13-2013-0001 projekt, valamint a KEOP-1.1.1./B/10-11-2011-0001 projekt megvalósításához szükséges kiegészítő eszközök beszerzésére irányult és nyertes projektek keretében megvalósult vagyonkezelésbe adott vagyonelemek hatékony kezelése és működtetés érdekében is a jogviszonyt vagyonkezelési jogviszony szerződés módosítás szintjére emelni, melynek következtében valamennyi nyilvántartási, tartalékképzési, fenntartási, karbantartási kötelezettség teljesítése a vagyonkezelő közszolgáltatónál összpontosul.

A vagyonkezelői jog alapítására és részletes feltételeinek meghatározására az önkormányzat a Vagyonkezelési Szerződést módosítja, hatályát kiterjeszti a KEOP-1.1.1/C/13-2013-0001 projekt, valamint a KEOP-1.1.1./B/10-11-2011-0001 projekt megvalósításához szükséges kiegészítő eszközök beszerzésére irányuló projekt keretében megvalósult, már vagyonkezelésbe adott vagyonelemekre is. Az alapvető feltételekről, így a vagyonkezelői jog gyakorlásának, valamint a vagyonkezelés ellenőrzésének részletes szabályairól a szerződés, az önkormányzat vagyonáról és a vagyongazdálkodásáról szóló 40/2012 (XII.15) önkormányzati rendelet és az egyéb vonatkozó hatályos jogszabályok gondoskodnak.

A határozati javaslat mellékletét képező módosításokkal egységes szerkezetbe foglalt vagyonkezelési szerződés alapján a Vagyonkezelő a KEOP-1.1.1/C/13-2013-0001 projekt, valamint a KEOP-1.1.1./B/10-11-2011-0001 projekt megvalósításához szükséges kiegészítő eszközök beszerzésére irányuló projekt keretében megvalósult vagyonkezelésbe adott vagyonelemek szerződés szerinti vagyonkezelőjévé is válik. Az e projektekben megvalósult vagyonelemek tekintetében is ennek megfelelően az adott projektben meghatározott értéken a vagyonkezelő részére folyamatosan került átadásra a megvalósult vagyon.

A „Miskolc és térsége Települési Szilárdhulladék-kezelési rendszer továbbfejlesztése” című KEOP-1.1.1/B/10-11-2011-001 azonosító számú projekt keretében megvalósított mechanikai hulladék előkezelő mű kivitelezőjével szemben, – MENTO Környezetkultúra Kft., GEOHIDROTERV Kft., HE – DO Kft. (rövidített néven: MGH Miskolc Konzorcium, a továbbiakban: Kötelezett) – a TK:87-151002/2014-12 számú szerződés alapján a Megrendelő Konzorcium garanciális jogot és igényt jogosult érvényesíteni a szerződésben foglalt feltételek szerint. Mindezekkel összhangban szükséges rögzíteni, hogy e vagyonelemek tekintetében konzorciumi vagyonhoz kapcsolódó jogviszonyokban a Vagyonkezelő a tulajdonos helyébe lép, az igény és jogérvényesítési kötelezettség a vagyonkezelőt terheli. A garanciális jog és igény érvényesítéséről Vagyonkezelő a Konzorcium kifejezett írásos hozzájárulásával mondhat le. Emellett indokolt előírni a vagyonkezelő számára megfelelő határidő meghatározása mellett értesítési kötelezettséget a garanciális igények felmerülésével kapcsolatban, mellyel összefüggésben indokolt előírni, hogy a határidőben történő értesítési kötelezettség elmulasztása esetén, a mulasztás következtében felmerülő esetleges károkat a vagyonkezelőnek kell viselni.

A korábban aláírt vagyonkezelési szerződés IX. 9. pontja a jelen vagyonkezelési szerződés módosítására irányuló szövegezésből törlésre került, tekintettel arra, hogy az abban foglaltak a 2016. évben megkötött hulladékgazdálkodási közszolgáltatási szerződésben benne foglaltaknak.

Jelen szerződés módosításban szereplő projektek keretében átadott vagyoni eszközöket és vagyoni elemeket a szerződés elválaszthatatlan részét képező módosított mellékletek részletesen tartalmazzák.

Így különösen:

*Mellékletek:*

*A Miskolc Térségi Konzorcium tagönkormányzatai*

*A vagyonkezelésbe adott ISPA/KA vagyon és egyes elemei*

*2014. évben KEOP-1.1.1/B/10-11-2011-0001 támogatással megvalósult eszközök*

*2015. évben KEOP-1.1.1/B/10-11-2011-0001 számú projekt megvalósulásához szükséges kiegészítő eszközök*

*2015. évben KEOP 1.1.1/C/13-2013-0001 támogatással megvalósuló eszközök*

*Az 1.1. pontban foglalt KEOP projektek-támogatási szerződései, azok valamennyi melléklete és módosítása*

*A Vagyonkezelő a vagyonkezelésbe vett, jelen szerződés mellékleteiben meghatározott eszközökkel kapcsolatos kötelezettsége*

*A vagyonkezelt eszközökön a MiReHuKöz Nonprofit Kft. által 2016.12.31-ig elvégzett beruházás, felújítás*

A vagyonkezelési szerződés módosításának érvényes létrejöttéhez szükséges szervezeti feltételek és jóváhagyások, hozzájárulások az alábbiakat jelentik.

* A MiReHuKöz Nonprofit Kft. megfelel azoknak a törvényi kritériumoknak, amely alapján a vagyon kezelőjévé válhat. A MiReHuKöz Nonprofit Kft. a Miskolc Térségi Konzorcium tagönkormányzatainak kizárólagos tulajdonában álló gazdasági társaság. Az Nvtv. rendelkezései tételesen felsorolják, mind az állami, mind az önkormányzati tulajdonú nemzeti vagyon tekintetében azon szervezeteket, melyekkel vagyonkezelési szerződés köthető.
Az Nvtv. 3. § (1) bekezdés 19. pontja b) pont ba)-bd) alpontjai sorolják fel, hogy az önkormányzat tekintetében, mely szervezet lehet vagyonkezelő. Tekintettel arra, hogy a MiReHuKöz Nonprofit Kft. az Nvtv. 3. § (1) bekezdés 19. pontja b) pont bd) alpontjában foglalt szervezeti feltételnek megfelel, - miszerint a helyi önkormányzat tulajdonában álló nemzeti vagyon tekintetében vagyonkezelő lehet: *bd) az állam, a helyi önkormányzat, a ba) meghatározott személyek együtt vagy külön-külön 100%-os tulajdonában álló gazdálkodó szervezet,* - számára a Miskolc Térségi Konzorciumot képező önkormányzatok közös tulajdonában álló vagyonra vonatkozóan vagyonkezelési jog alapítható.
* Az Mötv. fent hivatkozott 109. § (1) bekezdésére, és az önkormányzatok osztatlan közös tulajdonára tekintettel, továbbá megállapítható az is, hogy a Miskolc Térségi Konzorcium valamennyi tagönkormányzatának képviselő-testületi határozata is szükséges a vagyonkezelői jog, és a vagyonkezelési szerződés módosításának érvényes létrejöttéhez, tekintettel arra, hogy az Mötv. 109. § (1) bekezdésében a képviselő-testület számára meghatározott hatáskört a tagönkormányzatok nem ruházták át a Konzorciumra, illetőleg annak döntéshozó szervére.
* Kiemelendő továbbá, hogy ezt meghaladóan a vagyonkezelési szerződés módosításának érvényességéhez szükséges a Miskolc Térségi Konzorcium Konzorciumi Tanácsának jóváhagyása, továbbá a MiReHuKöz Nonprofit Kft. taggyűlésének jóváhagyása is. A Konzorciumi Tanács döntésének szükségességét különösen a Miskolc Térségi Konzorciumot létrehozó *Miskolci Regionális Hulladékgazdálkodási Program Megvalósítására És Települési Szilárdhulladék-Kezelési Rendszer Továbbfejlesztésére Irányuló Konzorciumi Szerződés* VI/11. pontjában foglalt rendelkezések alapozzák meg. A MiReHuKöz Nonprofit Kft. taggyűlése jóváhagyásának szükségességét a MiReHuKöz Nonprofit Kft. Társasági Szerződésének XII. fejezet x) pontjában foglalt rendelkezések, továbbá értelemszerűen az ügy stratégiai jelentősége alapozzák meg.
* A vagyonkezelési szerződés módosítása érvényességének feltétele továbbá, hogy a KEOP-1.1.1/C/13-2013-0001 projekt, valamint a KEOP-1.1.1./B/10-11-2011-0001 projekt tekintetében kijelölt közreműködő szervezet azt előzetesen jóváhagyja,
* A Vagyonkezelési Szerződés ügyvéd által ellenjegyzett magánokiratba foglaltan jött létre, melynek megfelelően annak módosítása is kizárólag ezen formai követelményeknek megfelelve érvényes.

A Vagyonkezelési Szerződés módosuló rendelkezései, és a módosítás rövid tartalmi összefoglalása:

* Cím: a módosításra, és az azzal egységes szerkezetbe foglalt megállapodásra utalással egészül ki.
* A vagyonkezelőre vonatkozó központi ügyintézés helyet beépítjük a szerződésbe.
* Rövid bevezető rész kerül rögzítésre, mely utal a módosításra kerülő dokumentumra, valamint rögzíti, hogy a megállapodás a módosításokkal egységes szerkezetű dokumentum.
* I.1. pont: Ezen bekezdés rendelkezései a KEOP-1.1.1/C/13-2013-0001 projektre, valamint a KEOP-1.1.1./B/10-11-2011-0001 projekt megvalósításához szükséges kiegészítő eszközök beszerzésére irányul.
* II.1.: A szerződés tárgya a KEOP-1.1.1/C/13-2013-0001 projekt, valamint a KEOP-1.1.1./B/10-11-2011-0001 projekt megvalósításához szükséges kiegészítő eszközök beszerzésére irányult projekt keretében megvalósult vagyonkezelésbe adott eszközökre történő utalással egészül ki.
* III.1.: Az érvényességhez szükséges feltételek az előterjesztésben már kifejtetteknek megfelelő tartalommal, a szükséges szervezeti jóváhagyásokra történő utalással egészülnek ki.
* V. 6.6.: Annak érdekében, hogy a további megvalósított, vagy megszerzett vagyonelemek átadása ne járjon a szerződés módosításával, javasoljuk a szerződés kiegészítését azzal, hogy az új vagyonelemek egy átadás-átvételi jegyzőkönyv aláírásával, annak hatályával kerülnek átadásra, vagyonkezelésbe a vagyonkezelő részére, amely jegyzőkönyv a szerződés mellékletévé válik.
* V.1.1.: A vagyon birtokba adásával kapcsolatos rendelkezések alapján a projektek keretében megvalósult vagyontárgyak fokozatosan, azok Konzorcium részére történő szerződésszerű átadás átvételével egyidejűleg kerülnek birtokba adásra Vagyonkezelő részére.
* A V.2.11. pont KEOP-1.1.1/C/13-2013-0001 projekt, valamint a KEOP-1.1.1./B/10-11-2011-0001 projekt támogatási szerződéseiben vállalt kötelezettségek átvállalására vonatkozó rendelkezést tartalmazza.
* A V.2.12-15. pontok az előterjesztés I.2. pontjában foglaltak szerinti módosítást rögzítik.
* A V.6.6. pontjában pontosításra kerülnek a vagyon fejlesztésének, pótlásának számlázási szabályai.
* VIII.1. pont az új Ptk-ra történő utalásra vonatkozó pontosításnak megfelelően kerül módosításra.
* IX. 9. pontban foglaltak a 2016. évben megkötött hulladékgazdálkodási közszolgáltatási szerződésbe beépítésre kerültek, így azok jelen vagyonkezelési szerződésből törlésre kerültek.
* Mellékletek felsorolása a szerződés kiegészült tartalmával összhangban kerül meghatározásra.